હિલસ્ટેશન માઉન્ટઆબુમાં અર્બુદા ક્રેડીટ કોઓપરેટીવ અને અપની ક્રેડીટ કોઓપેરેટીવ નામની મલ્ટીસ્ટેટ લાયસન્સ ધરાવતી બે સોસાયટીઓ ઉભી કરીને શરૂઆતના વર્ષોમાં લાખોનું વ્યાજ અને રિર્ટન આપીને સમય જતાં કરોડોનું ટર્ન ઓવર કરીને બાદમાં ફુલેકું ફેરવી જનાર આશા રાકેશ અગ્રવાલ( અધ્યક્ષ અર્બુદા ક્રેડિટ સોસાયટી), રાકેશ દેવેન્દ્રકુમાર અગ્રવાલ(મુખ્ય કાર્યકારી), નિશા રાકેશકુમાર અગ્રવાલ(સચિવ), મહેરસિંહ પ્રબલસિંહ ઠાકુર(ઉપાધ્યક્ષ) સામે ઉત્તર ગુજરાતના હિંમતનગર, ખેડબ્રહ્મા, ભિલોડા, ઉંઝા, વિસનગર, કડી, ભિલડી, પાલનપુર, હારીજ પોલીસ મથકે કરોડોની છેતરપીંડીની ફરીયાદ નોંધાઈ છે, એટલું જ નહીં છેતરપીંડી કરનાર તમામ શખ્સોના હોમ ગ્રાઉન્ડ માઉન્ટ આબુમાં પણ રોકાણકારો અને એજન્ટો સાથે પણ છેતરપીંડી થઈ હોવાનું બહાર આવતાં માઉન્ટ આબુના પોલીસ મથક ખાતે મોટી સંંખ્યામાં લોકો ઉમટયા હતા, અને ભારે હોબાળો મચાવીને રાકેશ અગ્રવાલ સહિતની મંડળીની ધરપકડની માંગ કરીને પોતાની મહામુલી મુડી પરત મેળવવા ફરીયાદ નોંધાવી હતી.